Stone har valgt å ta utgangspunkt i såvel mennesket Nixon som presidenten. Han skildres som en mørk og herjet sjel med sterke paranoide tendenser. På slutten av sin tid som president ser han sammensvergelser og fiender over alt, og fremstår ikke som en sterk statsleder. Filmen inneholder også tilbakeblikk i oppveksten hans, som var preget av sterkt religiøse og strenge foreldre, og det antydes at dette var årsaken til hans personlige problemer.